3. การประกอบธุรกิจของแต่ละสายผลิตภัณฑ์

(1) ลักษณะการให้บริการ

ธุรกิจของบริษัท

บริษัทหลักทรัพย์เอเซีย พลัส จำกัด (มหาชน) เข้าเป็นสมาชิกตลาดหลักทรัพย์แห่งประเทศไทย
หมายเลข 8 ตั้งแต่ปี 2531
บริษัทให้บริการการเป็นนายหน้าซื้อขายหลักทรัพย์จดทะเบียนในตลาดหลักทรัพย์
และในตลาดหลักทรัพย์เอ็มเอไอ (mai) การเป็นนายหน้าซื้อขายสัญญาซื้อขายล่วงหน้า
ให้บริการที่ปรึกษาการลงทุน การให้บริการทางด้านวาณิชธนกิจ ได้แก่
การเป็นที่ปรึกษาการเงินและการจัดจำหน่ายหลักทรัพย์ การยืมและให้ยืมหลักทรัพย์
และการให้บริการงานด้านวิจัย วิเคราะห์หลักทรัพย์

1.  ธุรกิจการเป็นนายหน้าซื้อขายหลักทรัพย์

ธุรกิจการเป็นนายหน้าซื้อขายหลักทรัพย์ นับเป็นธุรกิจหลักของบริษัท
บริษัทให้บริการด้านการเป็นตัวแทนนายหน้าซื้อขายหลักทรัพย์แก่นักลงทุนทั้งในประเทศและต่างประเทศ
ทั้งที่เป็นรายบุคคลและสถาบัน โดยมีสำนักงานสาขาที่ให้บริการแก่นักลงทุนรวมทั้งสิ้น 24 สาขา
มีทีมงานด้านการตลาด และด้านการวิเคราะห์หลักทรัพย์ ที่มีประสบการณ์
พร้อมให้คำปรึกษาแก่นักลงทุน ทั้งทางด้านปัจจัยพื้นฐานและปัจจัยทางเทคนิค นอกจากนี้
ลูกค้ายังสามารถเข้าถึงข้อมูลรายงานสดสภาวะหุ้นแบบ Real Time บทวิจัย
บทวิเคราะห์ทางเทคนิค และแหล่งความรู้ต่าง ๆ สำหรับนักลงทุน ผ่านทางเว็บไซต์ของบริษัทที่
www.asiaplus.co.th ได้อีกทางหนึ่ง

  นักลงทุนสามารถเปิดบัญชีซื้อขายหลักทรัพย์ผ่านบริษัทได้ 2 ประเภท คือ

(1) บัญชีซื้อขายหลักทรัพย์ด้วยเงินสด แบ่งได้เป็น 2 แบบ
    โดยบริษัทจะพิจารณาจากปัจจัยความเสี่ยงในการชำระราคา ดังนี้

    1.  บัญชีเงินสด (Cash Account)
        เป็นบัญชีซื้อขายหลักทรัพย์ที่ลูกค้าสามารถซื้อขายหลักทรัพย์ โดยวางหลักประกันร้อยละ 10
        ตามเกณฑ์ของตลาดหลักทรัพย์แห่งประเทศไทย
        โดยลูกค้าจะต้องชำระราคาค่าซื้อหลักทรัพย์ให้บริษัทภายใน 3 วันทำการ
        นับจากวันที่ซื้อหลักทรัพย์ และบริษัทจะส่งมอบค่าขายหลักทรัพย์ให้แก่ลูกค้าในวันทำการที่ 3
        นับจากวันที่ขายหลักทรัพย์

    2.  บัญชีเงินสดแบบมีหลักประกันเต็มจำนวน (Cash Balance Account)
        เป็นบัญชีซื้อขายหลักทรัพย์ที่ลูกค้าสามารถซื้อหลักทรัพย์ได้ตามจำนวนเงินที่ลูกค้าวางไว้เป็นหลักประกันกับบริษัทเพื่อการชำระค่าซื้อหลักทรัพย์
        และเมื่อลูกค้ามีการขายหลักทรัพย์
        บริษัทจะเก็บรักษาค่าขายนั้นไว้ในบัญชีลูกค้าเพื่อกำหนดอำนาจซื้อต่อไป

(2) บัญชีเงินให้กู้ยืมเพื่อซื้อหลักทรัพย์ในระบบเครดิตบาลานซ์ (Credit Balance Account)
    เป็นบัญชีซื้อขายหลักทรัพย์ที่ลูกค้าสามารถกู้ยืมเงินเพื่อซื้อหลักทรัพย์จากบริษัท
    โดยลูกค้าต้องวางเงินสด และ/หรือ หลักทรัพย์ เป็นหลักประกันการชำระหนี้ในอัตราส่วนขั้นต่ำ
    ร้อยละ 50 หรือไม่ต่ำกว่าอัตราที่ตลาดหลักทรัพย์กำหนด
    นอกจากนี้บริษัทยังทำหน้าที่เป็นตัวกลางในการให้บริการแก่ลูกค้าที่ประสงค์จะกู้ยืมเงินจากบริษัทหลักทรัพย์เพื่อธุรกิจหลักทรัพย์
    จำกัด (TSFC) โดยให้ลูกค้าซื้อขายหลักทรัพย์ผ่านบัญชีที่บริษัทได้

การสั่งซื้อขายหลักทรัพย์สามารถทำได้ 2 ช่องทางคือ

1. ส่งคำสั่งซื้อขายผ่านเจ้าหน้าที่การตลาดของบริษัท โดยทางโทรศัพท์
หรือที่ห้องค้าหลักทรัพย์ของบริษัท

2. สั่งซื้อขายด้วยตนเองผ่านระบบอินเตอร์เน็ต โดยเปิดบัญชีซื้อขายกับบริษัทได้ทั้ง 2
ประเทศดังกล่าวข้างต้น

บริษัทมีส่วนแบ่งตลาด มูลค่าการซื้อขายหลักทรัพย์ และมูลค่าการซื้อขายหลักทรัพย์ของบริษัท
แยกตามประเภทลูกค้า และแยกตามลักษณะการซื้อขายหลักทรัพย์ของลูกค้า ในช่วงปี 2548 – 2550
ปรากฏตามตารางต่อไปนี้

+---------------------------+-------------+-------------+--------------+
| มูลค่าการซื้อขายหลักทรัพย์       | 2548        | 2549        | 2550         |
+===========================+=============+=============+==============+
| ตลาดหลักทรัพย์ฯ (ล้านบาท)     | 4           | 3           | 4,271,819.92 |
|                           | ,067,180.98 | ,983,675.78 |              |
+---------------------------+-------------+-------------+--------------+
| บริษัท (ล้านบาท)             | 581,147.03  | 493,500.13  | 490,241.84   |
+---------------------------+-------------+-------------+--------------+
| ส่วนแบ่งตลาดของบริษัท (%)     | 7.14        | 6.19        | 5.74         |
+---------------------------+-------------+-------------+--------------+
| แยกตามประเภทลูกค้า (%)      |             |             |              |
+---------------------------+-------------+-------------+--------------+
|   - บัญชีลงทุนของบริษัท        | 1.62        | 2.32        | 3.84         |
+---------------------------+-------------+-------------+--------------+
|   - กองทุนรวม              | 3.77        | 5.66        | 4.56         |
+---------------------------+-------------+-------------+--------------+
|   - ลูกค้าทั่วไป              | 72.01       | 65.91       | 70.14        |
+---------------------------+-------------+-------------+--------------+
|   - ลูกค้าต่างประเทศ         | 22.60       | 26.11       | 21.46        |
+---------------------------+-------------+-------------+--------------+
| รวม                       | 100.00      | 100.00      | 100.00       |
+---------------------------+-------------+-------------+--------------+
| แยกตามลักษณะการซื้อขาย (%)   |             |             |              |
+---------------------------+-------------+-------------+--------------+
| - Cash*                   | 94.80       | 94.95       | 88.73        |
+---------------------------+-------------+-------------+--------------+
| - Credit Balance*         | 5.20        | 5.05        | 11.27        |
+---------------------------+-------------+-------------+--------------+
| รวม                       | 100.00      | 100.00      | 100.00       |
+---------------------------+-------------+-------------+--------------+

หมายเหตุ : *
ลูกค้าสามารถส่งคำสั่งซื้อขายได้โดยผ่านเจ้าหน้าที่การตลาดและทางระบบอินเตอร์เน็ต
(Internet)

  นโยบายในการเปิดบัญชีซื้อขายหลักทรัพย์ได้ลูกค้า

บริษัทมีนโยบายเปิดให้ผู้ที่ประสงค์จะลงทุนในตลาดหลักทรัพย์แห่งประเทศไทย
ได้มีโอกาสที่จะเข้ามาเปิดบัญชีกับบริษัทในทุกระดับ
ทั้งนี้ต้องอยู่ในหลักเกณฑ์การพิจารณาตามคุณสมบัติดังนี้

บุคคลธรรมดา

  1. มีหน้าที่การงานเป็นหลักแหล่ง

  2. มีฐานะมั่นคง

  3. มีรายได้ประจำและเพียงพอสำหรับการลงทุน

  4. มีเงินออม

  5. มีความสามารถในการชำระเงิน ในขอบเขตวงเงินที่ได้มีการอนุมัติให้

ลูกค้าสถาบัน

  1. มีฐานะทางการเงิน (Financial Position) ที่มั่นคง

  2. มีผู้ถือหุ้นเป็นที่ยอมรับ

  3. มีผู้บริหารที่มีประสบการณ์และเป็นที่เชื่อถือ

  4. มีผลประกอบการที่มีกำไร

ขั้นตอนการอนุมัติและอำนาจการอนุมัติ

  (1) การซื้อขายหลักทรัพย์ด้วยวิธีเงินสด

การพิจารณารับลูกค้า

1.  เจ้าหน้าที่การตลาดจะเป็นผู้ชี้แจงกฎระเบียบการซื้อขายหลักทรัพย์ด้วยบัญชีเงินสดตามกฎระเบียบตลาดหลักทรัพย์แห่งประเทศไทยและตามเงื่อนไขที่บริษัทกำหนดเพื่อให้ลูกค้าเข้าใจในเบื้องต้น

2.  ให้ลูกค้ากรอกรายละเอียดในคำขอเปิดบัญชีซื้อขายหลักทรัพย์
    โดยให้มีข้อมูลประวัติของลูกค้าเพื่อประกอบการพิจารณาอย่างเพียงพอในการรับเป็นลูกค้า
    และนับตั้งแต่วันที่ 16 มีนาคม 2550 เป็นต้นมา
    ลูกค้าต้องให้ข้อมูลเพิ่มเติมตามหลักเกณฑ์เกี่ยวกับการรู้จักลูกค้า
    และการตรวจสอบเพื่อทราบข้อเท็จจริงเกี่ยวกับลูกค้า (Know Your Customer /
    Customer Due Diligence) ตามแนวของสมาคมบริษัทหลักทรัพย์
    และมีเอกสารหลักฐานประกอบ ได้แก่ สำเนาบัตรประจำตัวประชาชน สำเนาทะเบียนบ้าน
    สำเนาหนังสือรับรองการจดทะเบียนบริษัท สำเนาใบอนุญาตประกอบกิจการ
    (กรณีธุรกิจเฉพาะ) ตัวอย่างลายมือชื่อลูกค้าหรือผู้มีอำนาจลงนาม (กรณีนิติบุคคล)
    สำเนาสมุดฝากเงิน สำเนาใบรับฝากเงิน
    สำเนาตั๋วสัญญาใช้เงินเพื่อเป็นหลักฐานการมีฐานะและการออมทรัพย์

3.  ให้ลูกค้าลงนามในหนังสือดังต่อไปนี้คือ คำขอเป็นลูกค้าเพื่อเปิดบัญชีซื้อขายหลักทรัพย์ สัญญา
    ตั้งตัวแทนนายหน้าซื้อขายหลักทรัพย์ สัญญาซื้อขายหลักทรัพย์ด้วยเงินสด
    บันทึกข้อตกลงเกี่ยวกับการดูแลรักษาทรัพย์สินของลูกค้า
    หนังสือแต่งตั้งตัวแทนเพื่อซื้อขายหลักทรัพย์ (กรณีลูกค้ามอบอำนาจให้ผู้อื่นทำการแทน)

  กรณีลูกค้าของสำนักงานใหญ่

-   เมื่อเจ้าหน้าที่ได้ตรวจดูความถูกต้องของเอกสารครบถ้วน
    และพิจารณาเห็นว่าสมควรจะอนุมัติให้มีวงเงินซื้อขายหลักทรัพย์กับบริษัทได้
    ก็จะเสนอความเห็นพร้อมกำหนดวงเงินต่อผู้บังคับบัญชาตามลำดับชั้น เพื่อพิจารณาอนุมัติ

กรณีลูกค้าของสำนักงานสาขา 

  - เจ้าหน้าที่การตลาดเสนอความเห็นพร้อมกำหนดวงเงินไปยังผู้จัดการสำนักงานสาขา

  - ผู้จัดการสำนักงานสาขาพิจารณาคำขอของลูกค้า
  พร้อมเอกสารหลักฐานและความเห็นของเจ้าหน้าที่การตลาด
  แล้วเสนอความเห็นของตนมายังผู้บริหารที่ดูแลสายงานสำนักงานสาขา ซึ่งอยู่ที่สำนักงานใหญ่
  อำนาจอนุมัติวงเงินเป็นไปตามลำดับชั้นเช่นเดียวกับลูกค้าสำนักงานใหญ่

อำนาจอนุมัติ

  บริษัทได้มีการจัดแบ่งเจ้าหน้าที่บริหารผู้มีอำนาจอนุมัติ แยกตามกลุ่ม ดังนี้

  กลุ่มที่ 1 ได้แก่ เจ้าหน้าที่บริหารชั้น ผู้อำนวยการ สายงานการตลาด
  ที่ได้รับแต่งตั้งจากคณะกรรมการบริหาร

  กลุ่มที่ 2 ได้แก่ เจ้าหน้าที่บริหารชั้น ผู้อำนวยการอาวุโส สายงานการตลาด
  ที่ได้รับแต่งตั้งจากคณะกรรมการบริหาร

  กลุ่มที่ 3 ได้แก่ เจ้าหน้าที่บริหารชั้น ผู้ช่วยกรรมการผู้อำนวยการ และรองกรรมการผู้อำนวยการ
  สายงานการตลาด ที่ได้รับแต่งตั้งจากคณะกรรมการบริหาร

  กลุ่มที่ 4 ได้แก่ กรรมการบริหาร

  การอนุมัติวงเงินเปิดบัญชีและการเพิ่มวงเงินซื้อหลักทรัพย์ให้แก่ลูกค้า
  บริษัทจะพิจารณาวงเงินให้ตามหลักเกณฑ์ที่กำหนดไว้ โดยแยกตามประเภทลูกค้า ได้แก่
  ลูกค้าประเภทบุคคลธรรมดา สถาบันการเงิน หรือบริษัทจัดการกองทุน และบุคคลอื่นๆ
  เพื่อให้การพิจารณาและอนุมัติวงเงินซื้อหลักทรัพย์ของลูกค้าเป็นไปโดยมีประสิทธิภาพ

  - กรณีลูกค้าประเภทบุคคลธรรมดา

+--------------+---------------------+---------------------------------+
|   วงเงินอนุมัติ  |   ผู้มีอำนาจอนุมัติ       |                                 |
+==============+=====================+=================================+
|              | (ก)                 | (ข)                             |
|              | กรณีวงเงินที่ขออนุมัติเป็น  | กรณีวง                           |
|              | ไปตามหลักเกณฑ์ของบริษัท | เงินที่ขออนุมัตินอกเหนือหลักเกณฑ์ของบริษัท |
|              |                     | หรือกรณีลูกค้ามีความสำคัญพิเศษ*        |
+--------------+---------------------+---------------------------------+
|   ไม่เกิน 2    | กลุ่ม 1 ขึ้นไป          | -                               |
|   ล้านบาท     | คนใดคนหนึ่ง           |                                 |
|              |                     | กลุ่ม 2 ลงนามร่วมกับกลุ่ม 3 หรือ กลุ่ม 4 |
|   ไม่เกิน 10   | กลุ่ม 2 ขึ้นไป          |                                 |
|   ล้านบาท     | คนใดคนหนึ่ง           | หรือ กลุ่ม 3 และ กลุ่ม 4 ลงนามร่วมกัน  |
|              |                     | 2 คน                            |
|   ไม่เกิน 30   | กลุ่ม 3 ขึ้นไป          |                                 |
|   ล้านบาท     | คนใดคนหนึ่ง           | กลุ่ม 3 ลงนามร่วมกับกลุ่ม 4           |
|              |                     |                                 |
|   ไม่เกิน 50   | กลุ่ม 4 คนใดคนหนึ่ง     | กลุ่ม 4 ลงนามร่วมกัน 2 คน           |
|   ล้านบาท     |                     |                                 |
|              | คณะอนุกรรมการสินเชื่อ   | คณะอนุกรรมการสินเชื่อ               |
|   ไม่เกิน 75   |                     |                                 |
|   ล้านบาท     | คณะอนุกรรมการสินเชื่อ   | คณะอนุกรรมการกิจการนายหน้า         |
|              |                     |                                 |
|   ไม่เกิน 100  |                     |                                 |
|   ล้านบาท     |                     |                                 |
+--------------+---------------------+---------------------------------+
|   เกินกว่า 100 | คณะกรรมการบริษัท      |                                 |
|   ล้านบาท     |                     |                                 |
+--------------+---------------------+---------------------------------+

  หมายเหตุ : * ลูกค้ามีความสำคัญพิเศษ หมายถึง
  บุคคลที่มีชื่อเสียงและมีฐานะทางการเงินที่มั่นคงเป็นที่รับรู้กันโดยทั่วไป

  ทั้งนี้อัตราค่าธรรมเนียมจะเท่ากับลูกค้าปกติ
  หากแต่ขั้นตอนการอนุมัติวงเงินอาจจะเร็วกว่าลูกค้าปกติ

  - กรณีลูกค้าประเภทนิติบุคคล

+----------------------+--------------+--------------+---------------+
|   ประเภทลูกค้า         |              |              |               |
|                      |  ผู้มีอำนาจอนุมัติ |              |               |
+----------------------+--------------+--------------+---------------+
|                      | คณะอน        | คณะอนุกรรมการ | ค             |
|                      | ุกรรมการสินเชื่อ |              | ณะกรรมการบริษัท |
|                      |              | กิจการนายหน้า  |               |
+----------------------+--------------+--------------+---------------+
| บ                    | ไม่เกิน 200    |              | เกินกว่า 200    |
| ริษัทหลักทรัพย์จัดการกองทุน | ล้านบาท       |              | ล้านบาท        |
|                      |              |              |               |
| และกองทุน             |              |              |               |
+----------------------+--------------+--------------+---------------+
| นิติบุคคลอื่น             | ไม่เกิน 20     | ไม่เกิน 100    | เกินกว่า 100    |
|                      | ล้านบาท       | ล้านบาท       | ล้านบาท        |
+----------------------+--------------+--------------+---------------+

  1. การอนุมัติวงเงินให้แก่ลูกค้าประเภทบุคคลธรรมดา ตามกรณี (ข)
  ผู้บริหารตามสายการบังคับบัญชาของ เจ้าหน้าที่การตลาดนั้น
  จะต้องทำบันทึกชี้แจงเหตุผลแห่งการขออนุมัติวงเงินดังกล่าว
  เสนอต่อผู้มีอำนาจเพื่อพิจารณาทุกครั้ง

  2. ในกรณีที่มีความจำเป็นเร่งด่วน
  และวงเงินที่ขออนุมัติอยู่ในอำนาจของคณะอนุกรรมการคณะใดคณะหนึ่ง
  อาจให้ผู้มีอำนาจอนุมัติในกลุ่มที่ 4 คนใดคนหนึ่ง
  พิจารณาให้ความเห็นชอบอนุมัติวงเงินชั่วคราวได้ก่อน
  และให้ขอสัตยาบันการอนุมัติจากคณะอนุกรรมการนั้นๆ
  หรือคณะกรรมการบริษัทในการประชุมครั้งต่อไป
  หากคณะอนุกรรมการหรือคณะกรรมการบริษัทไม่เห็นด้วยกับการอนุมัติวงเงินดังกล่าว
  ให้พิจารณาทบทวนวงเงินของ ลูกค้ารายนั้นทันที

  3. การอนุมัติวงเงินตามข้อ 1 และ ข้อ 2 ช้างต้น
  จะต้องจำเสนอต่อคณะอนุกรรมการนายหน้าเพื่อทราบในการประชุมครั้งแรกภายหลังจากที่มีการอนุมัติวงเงินดังกล่าว

  (2) การให้กู้ยืมเพื่อซื้อหลักทรัพย์ระบบเครดิตบาลานซ์

บริษัทให้บริการการให้กู้ยืมเพื่อซื้อหลักทรัพย์ระบบเครดิตบาลานซ์ (Credit Balance)
โดยมีหลักเกณฑ์การพิจารณาและอนุมัติวงเงินตามขั้นตอนเช่นเดียวกับบัญชีเงินสด
โดยพิจารณาเป็นวงเงินรวมกับบัญชีเงินสดด้วย
สำหรับขั้นตอนและวิธีปฏิบัติในการให้กู้ยืมเพื่อซื้อหลักทรัพย์จะได้กล่าวในส่วนต่อไป
(ดูรายละเอียดได้ที่ส่วนที่ 2 ข้อ 5.3 ก หน้า 34-35)

นโยบายการกำหนดอัตรา Margin ของหลักทรัพย์ บริษัทจะกำหนดรายชื่อหลักทรัพย์ที่อนุญาตให้ซื้อ
โดยพิจารณาหลักทรัพย์ที่มีผลประกอบการดี และมีสภาพคล่องในการซื้อขาย
โดยมีการกำหนดอัตรามาร์จิ้นเริ่มต้นของแต่ละหลักทรัพย์
และกำหนดปริมาณหุ้นที่อนุญาตให้ซื้อหรือฝากเข้าบัญชีเครดิตบาลานซ์
และพิจารณาทบทวนรายชื่อหลักทรัพย์ที่อนุญาตให้ซื้ออย่างน้อยเดือนละครั้ง
บริษัทประกาศรายชื่อหลักทรัพย์ที่อนุญาตให้ซื้อ พร้อมทั้งอัตรามาร์จิ้นเริ่มต้นของแต่ละหลักทรัพย์ ณ
ที่ทำการบริษัท และที่ทำการสำนักงานสาขา
ทั้งนี้อัตรามาร์จิ้นของแต่ละหลักทรัพย์จะไม่ต่ำกว่าอัตรามาร์จิ้นที่กำหนดโดยสำนักงานคณะกรรมการ
ก.ล.ต. หรือตลาดหลักทรัพย์แห่งประเทศไทย

1.  ธุรกิจการค้าหลักทรัพย์

-ไม่มี-

2.  ธุรกิจการเป็นที่ปรึกษาการลงทุน

-ไม่มี-

3.  ธุรกิจการลงทุน

บริษัทมีนโยบายลงทุนในหลักทรัพย์จดทะเบียนในตลาดหลักทรัพย์ และตราสารหนี้
โดยหวังผลตอบแทนในรูปของกำไรจากการซื้อขายหลักทรัพย์ หรือดอกเบี้ยรับ
โดยการลงทุนจะอยู่ในส่วนของเงินลงทุนชั่วคราว เงินลงทุนระยะยาว หรือเงินลงทุนทั่วไป
ซึ่งขึ้นอยู่กับผลตอบแทนจากการลงทุนและนโยบายการลงทุน (ดูรายละเอียดและนโยบายการลงทุน
ในส่วนที่ 2 ข้อ (4) เงินลงทุน หน้า 40)

4.  ธุรกิจวาณิชธนกิจ

บริษัทเป็นหนึ่งในผู้นำในการให้บริการงานด้านวาณิชธนกิจ
โดยทีมงานที่มีความเชี่ยวชาญและประสบการณ์ในสายงาน เพื่อให้บริการที่มีคุณภาพอย่างต่อเนื่อง
งานด้านวาณิชธนกิจที่บริษัทให้บริการอยู่ประกอบด้วย 2 งานหลัก ได้แก่
การเป็นที่ปรึกษาทางการเงิน และการจัดจำหน่ายหลักทรัพย์

  5.1 การเป็นที่ปรึกษาทางการเงิน

บริษัทให้บริการงานที่ปรึกษาทางการเงินครอบคลุมด้านต่างๆ แก่บริษัททั่วไป
บริษัทจดทะเบียนในตลาดหลักทรัพย์แห่งประเทศไทย รวมถึงหน่วยงานราชการและรัฐวิสาหกิจ
โดยมุ่งเน้นการให้บริการโดยทีมงานที่มีความรู้และประสบการณ์ทางด้านการให้คำปรึกษาทางการเงินและได้รับใบอนุญาตจากสำนักงานคณะกรรมการกำกับหลักทรัพย์และตลาดหลักทรัพย์
งานที่บริษัทให้บริการอยู่สามารถจำแนกได้พอสังเขป ดังนี้

  1. การออกและเสนอขายหลักทรัพย์

  1.1
  ให้บริการเป็นที่ปรึกษาทางการเงินในการออกและเสนอขายหลักทรัพย์ต่อประชาชนทั่วไปครั้งแรก
  (Initial Public Offering : IPO)
  และนำหลักทรัพย์ของบริษัทเข้าจดทะเบียนในตลาดหลักทรัพย์แห่งประเทศ (SET)
  หรือตลาดหลักทรัพย์ เอ็ม เอ ไอ (MAI)

  1.2 ให้บริการเป็นที่ปรึกษาทางการเงินในการระดมทุน (Public Offering)
  ผ่านการเสนอขายหลักทรัพย์ ประเภทต่างๆ ทั้งนี้โดยคำนึงถึงโครงสร้างทางการเงินที่เหมาะสม
  และเพื่อประโยชน์สูงสุดของบริษัทผู้ออกและเสนอขายหลักทรัพย์ เช่น

  • ตราสารประเภททุน : หุ้นสามัญ หุ้นบุริมสิทธิ

  • ตราสารประเภทหนี้ : หุ้นกู้ หุ้นกู้ด้อยสิทธิ

  • ตราสารประเภทกึ่งหนี้กึ่งทุน : หุ้นกู้แปลงสภาพ ใบสำคัญแสดงสิทธิในการซื้อหุ้นสามัญ เป็นต้น

  1.3 ให้บริการเป็นที่ปรึกษาในการระดมทุนด้วยการเสนอขายต่อนักลงทุนกลุ่มเฉพาะเจาะจง
  (Private Placement) ตามวัตถุประสงค์ของบริษัท

  1.4 ให้บริการเป็นที่ปรึกษาทางการเงินในงานแปรรูปรัฐวิสาหกิจ (Privatization)

  1.5 ให้บริการที่ปรึกษาในการออกและเสนอขายอนุพันธ์ทางการเงิน และตราสารหนี้อนุพันธ์

  1.6 ให้บริการที่ปรึกษาในการแปรสภาพทรัพย์สินเป็นตราสารทางการเงิน (Securitization)

  2. การควบรวมกิจการและการซื้อขายกิจการ (Mergers and Acquisitions)

  2.1
  ให้บริการเป็นที่ปรึกษาทางการเงินในการศึกษาแสวงหาโอกาสการลงทุนในหลักทรัพย์ของบริษัทอื่นที่น่าสนใจและเป็นประโยชน์ต่อกิจการ
  (Acquisitions) รวมถึงการเข้าครอบงำกิจการแบบ take over
  ด้านการบริหารและควบรวมกิจการ (Mergers)

  2.2 ให้บริการเป็นที่ปรึกษาทางการเงินในการจัดทำคำเสนอซื้อหลักทรัพย์ (Tender Offer)
  และให้บริการเป็นตัวแทนรับซื้อหลักทรัพย์ (Tender Agent) ในการเข้าถือหลักทรัพย์
  เพื่อครอบงำ
  กิจการตามระเบียบประกาศของสำนักงานคณะกรรมการกำกับหลักทรัพย์และตลาดหลักทรัพย์

  2.3 ให้บริการเป็นที่ปรึกษาทางการเงินในการเลือกพันธมิตรร่วมทุนที่เหมาะสม (Joint
  Venture) รวมถึง การให้คำแนะนำเชิงกลยุทธ์และเป็นที่ปรึกษาในการต่อรองเจรจาร่วมทุน

  2.4
  ให้บริการเป็นที่ปรึกษาทางการเงินในการประเมินมูลค่ากิจการเพื่อการลงทุนและ/หรือเพื่อการร่วมทุน

  3. การปรับโครงสร้างหนี้และฟื้นฟูกิจการ

  3.1 ให้บริการเป็นที่ปรึกษาทางการเงินในการศึกษาหาแนวทางการปรับโครงสร้างหนี้ที่เหมาะสม
  กับความสามารถ ของกิจการ เพื่อให้บริษัทสามารถดำเนินธุรกิจต่อไปได้
  และสามารถชำระหนี้คืนแก่เจ้าหนี้ตามที่ตกลง

  3.2 ให้บริการเป็นที่ปรึกษาทางการเงินในการจัดทำแผนฟื้นฟูกิจการภายใต้ พรบ. ล้มละลาย

  3.3
  ให้บริการเป็นที่ปรึกษาทางการเงินร่วมกับบริษัทจดทะเบียนในการจัดทำแผนดำเนินการเพื่อแก้ไขเหตุแห่งการเพิกถอน
  (แผนฟื้นฟูกิจการ)

  4. ที่ปรึกษาทางการเงินอิสระ (Independent Financial Advisor Service)

  4.1 ให้ความเห็นอย่างเป็นอิสระต่อการเข้าทำรายการของบริษัทประเภทต่างๆ
  ตามประกาศตลาดหลักทรัพย์แห่งประเทศไทยกำหนด เช่น

  • รายการประเภทได้มาและจำหน่ายไปซึ่งทรัพย์สิน

  • รายการประเภทที่เกี่ยวโยงกัน

  4.2 ให้ความเห็นอย่างเป็นอิสระต่อการเข้าทำรายการของบริษัทประเภทต่างๆ
  ตามประกาศสำนักงานคณะกรรมการกำกับหลักทรัพย์และตลาดหลักทรัพย์กำหนด เช่น

  • การให้ความเห็นต่อคำเสนอซื้อหลักทรัพย์ (Tender Offer)

  • การให้ความเห็นต่อการขอยกเว้นไม่ทำคำเสนอซื้อหลักทรัพย์ (Whitewash) เป็นต้น

  5. ที่ปรึกษาทางการเงินทั่วไป

  5.1
  ให้บริการเป็นที่ปรึกษาทางการเงินในการศึกษาและเสนอแนวทางการปรับโครงสร้างกลุ่มบริษัท
  เพื่อให้ภาพของกลุ่มเกิดความชัดเจนมากขึ้นในเชิงการบริหารจัดการ
  และเพื่อความชัดเจนในมุมมองของนักลงทุน

  5.2 ให้บริการเป็นที่ปรึกษาทางการเงินในการตรวจสอบสถานะของกิจการ (Due Diligence)

  5.3 ให้บริการเป็นที่ปรึกษาทางการเงินในการประเมินมูลค่ากิจการ มูลค่าหุ้น (Business /
  Share Valuation)

  5.4
  ให้บริการเป็นที่ปรึกษาทางการเงินในการวิเคราะห์และประเมินความเป็นไปได้ของโครงการ
  (Feasibility Study) เป็นต้น

2.  การจัดจำหน่ายหลักทรัพย์ (Underwriting Service)

บริษัทมีนโยบายในการเป็นผู้จัดจำหน่ายและรับประกันการจำหน่ายทั้งหลักทรัพย์ประเภทหนี้
และประเภททุน โดยเป็นธุรกิจที่ต่อเนื่องจากการเป็นที่ปรึกษาทางการเงิน
และการเข้าไปร่วมกับสถาบันการเงิน หรือบริษัทเงินทุนหลักทรัพย์อื่นในการจัดจำหน่ายหลักทรัพย์
ซึ่งมีทั้งที่บริษัทเป็นผู้จัดการการจัดจำหน่ายและรับประกันการจำหน่าย (Lead Underwriter)
ผู้ร่วมจัดจำหน่ายและรับประกันการจำหน่าย (Sub-Underwriter)

  5.3 ลักษณะของงานที่ปรึกษาทางการเงินและผลงานที่ผ่านมาในปี 2550

เนื่องด้วยปัจจัยที่มีความสำคัญต่อการตัดสินใจดำเนินธุรกรรมทางธุรกิจจะแปรผันในทิศทางเดียวกับความชัดเจนและความมั่นคงของสถานการณ์ทางการเมืองภายในประเทศเป็นหลัก
ซึ่งสัมพันธ์และมีอิทธิพลต่อการเติบโตการขยายตัวของภาวะเศรษฐกิจโดยภาพรวม
ด้วยปัจจัยแวดล้อมดังกล่าวที่ยังไม่ชัดเจนนักในปี 2550
อันเป็นผลต่อเนื่องมาจากสถานการณ์ในปีก่อนหน้า
ส่งผลให้หลายบริษัทตัดสินใจชะลอและบางรายยกเลิกแผนการระดมทุนผ่านตลาดหลักทรัพย์ฯ โดยในปี
2550 สรุปจำนวนบริษัทที่ตัดสินใจเข้าจดทะเบียนในตลาดหลักทรัพย์รวมทั้งสองตลาด (SET และ
MAI) มีจำนวนรวมทั้งสิ้น 12 บริษัท เปรียบเทียบกับตัวเลขในปี 2549, 2548, 2547
ที่มีบริษัทเข้าจดทะเบียน รวม 18, 50, 50 บริษัท ตามลำดับ และในปี 2550
ที่ผ่านมานี้บริษัทได้มีโอกาสให้บริการเป็นที่ปรึกษานำบริษัทเข้าจดทะเบียนในตลาด MAI
หนึ่งรายและเนื่องด้วยประกาศเกี่ยวกับสิทธิประโยชน์ด้านภาษีของการเข้าเป็นบริษัทจดทะเบียนในตลาดหลักทรัพย์ฯได้เพิ่มช่วงเวลาจนถึง
31 มกราคม 2551 ทำให้คาดได้ว่าในปี 2551
จะมีจำนวนบริษัทเข้าจดทะเบียนในตลาดหลักทรัพย์เพิ่มมากขึ้น

นอกจากงานในด้านการออกและเสนอขายหลักทรัพย์ งานที่ปรึกษาส่วนใหญ่ในปี 2550
ประมาณร้อยละ 85 ของจำนวนงานทั้งหมด
เป็นงานในลักษณะของที่ปรึกษาทางธุรกิจและทางการเงินทั่วไป (Business and Financial
Advisory) ได้แก่ การหาพันธมิตรทางธุรกิจ การหาผู้ร่วมลงทุน การประเมินมูลค่ากิจการ
การซื้อขายกิจการ การปรับโครงสร้างหนี้การวิเคราะห์และประเมินความเป็นไปได้ของโครงการ
ทั้งนี้เป็นผลมาจากปัจจัยทางเศรษฐกิจที่เปลี่ยนแปลงทำให้บริษัทผู้ประกอบการจำเป็นต้องเร่งศึกษาและพิจารณาหาแนวทางในการปรับเปลี่ยนกลยุทธและรูปแบบในการดำเนินธุรกิจให้สอดคล้องและทันกับภาวการณ์ที่เปลี่ยนแปลงอยู่เสมอ
ทั้งนี้เพื่อคงความสามารถในการแข่งขันในเชิงธุรกิจและเพื่อแสวงหาโอกาสในการเติบโตและสร้างความมั่นคงให้กับกิจการ
และด้วยการให้บริการที่ปรึกษาที่หลากหลายประเภทธุรกิจและหลากหลายประเภทงาน
ทำให้ฐานลูกค้าของบริษัทได้ขยายเพิ่มขึ้นเป็นจำนวนมาก

  6. ธุรกิจการเป็นตัวแทนซื้อขายสัญญาซื้อขายล่วงหน้า

สัญญาซื้อขายล่วงหน้าเป็นสินค้าใหม่ ซึ่งบริษัท ตลาดอนุพันธ์ (ประเทศไทย) จำกัด (มหาชน) หรือ
Thailand Futures Exchange Public Company Limited (TFEX)
ซึ่งเป็นบริษัทย่อยของตลาดหลักทรัพย์แห่งประเทศไทย ได้เปิดให้มีการซื้อขายได้เมื่อปี 2549
ปัจจุบันมีการซื้อขายทั้งสัญญาประเภท Futures และ Options โดยอ้างอิงกับ SET 50
บริษัทหลักทรัพย์ที่เข้าเป็นสมาชิกของ บริษัท ตลาดอนุพันธ์ (ประเทศไทย) จำกัด (มหาชน)
ขณะนี้มีทั้งหมด 27 ราย
นักลงทุนต้องเปิดบัญชีซื้อขายสัญญาซื้อขายล่วงหน้าแยกต่างหากจากบัญชีซื้อขายหลักทรัพย์เดิม

บริษัทได้รับอนุญาตให้ประกอบธุรกิจตัวแทนซื้อขายสัญญาซื้อขายล่วงหน้าและได้เปิดบริการการเป็นตัวแทนซื้อขายสัญญาซื้อขายล่วงหน้า
เมื่อวันที่ 28 เมษายน 2549 ตลอดปี 2550 ที่ผ่านมา
ผู้ลงทุนยังให้ความสนใจในตลาดอนุพันธ์ไม่มาก ทำให้ปริมาณการซื้อขายมีน้อย โดยในปี 2550
มีจำนวนทั้งสิ้น 1,236,884 สัญญา เป็นมูลค่า 706,318.55 ล้านบาท หรือเท่ากับ 5,219
สัญญาต่อวัน เป็นมูลค่า 2,883.57 ล้านบาท ต่อวัน

ปริมาณการซื้อขายสัญญาซื้อขายล่วงหน้าที่ผ่านบริษัทในปี 2550 มีจำนวนทั้งสิ้น 51,427 สัญญา
เป็นมูลค่า 48,718.45 ล้านบาท คิดเป็นร้อยละ 3.45 ของตลาดอนุพันธ์ จัดเป็นอันดับที่ 10

  7. ธุรกิจการยืมและให้ยืมหลักทรัพย์

ธุรกิจการยืมและให้ยืมหลักทรัพย์ถือเป็นอีกทางหนึ่งของนักลงทุนในการบริหารความเสี่ยง
และเพิ่มผลตอบแทนให้กับพอร์ตการลงทุน โดยบริษัทจะทำหน้าที่เป็นคู่สัญญาให้กับผู้ยืมและผู้ให้ยืม
โดยมีเงื่อนไขคือหลักทรัพย์ที่สามารถทำธุรกรรมได้ ต้องเป็นหลักทรัพย์ที่อยู่ใน SET 50 และ TDEX
ทั้งนี้
บริษัทได้รับอนุญาตจากกระทรวงการคลังให้ประกอบธุรกิจหลักทรัพย์ประเภทกิจการยืมและให้ยืมหลักทรัพย์
และเริ่มให้บริการเมื่อวันที่ 14 กรกฎาคม 2549 เป็นต้นมา

  8. ธุรกิจการบริหารสินทรัพย์ของลูกค้า

บริษัทได้เริ่มขยายธุรกิจบริหารสินทรัพย์ของลูกค้า นับตั้งแต่ครึ่งปีหลังของปี 2549
โดยให้บริการในการคัดสรรผลิตภัณฑ์การเงินที่เหมาะสมที่สุด ทั้งในและต่างประเทศ
เสนอแก่ลูกค้าทั้งที่เป็นรายบุคคลและนิติบุคคล ซึ่งธุรกิจนี้มีการขยายตัวขึ้นมาเป็นลำดับ ณ วันที่ 31
ธันวาคม 2550 มีปริมาณสินทรัพย์คงค้างที่ลูกค้าลงทุนผ่านบริษัท เป็นมูลค่าทั้งสิ้น จำนวน 4,226.15
ล้านบาท เปรียบเทียบกับปี 2549 ซึ่งมีจำนวน 1,572 ล้านบาท คิดเป็นเพิ่มขึ้น ร้อยละ 168.83

ธุรกิจของบริษัทย่อย

บริษัทหลักทรัพย์จัดการกองทุน แอสเซท พลัส จำกัด (บลจ.แอสเซท พลัส) ซึ่งเป็นบริษัทย่อย
เริ่มดำเนินธุรกิจการจัดการกองทุนในเดือนตุลาคม 2547 โดย ณ วันที่ 28 ธันวาคม 2550
มีมูลค่าทรัพย์สินสุทธิภายใต้การจัดการกองทุน จำนวนทั้งสิ้น 22,284.25 ล้านบาท เพิ่มขึ้นจากสิ้นปี
2549 จำนวน 7,676.48 ล้านบาท หรือเพิ่มขึ้นร้อยละ 53
โดยการเติบโตดังกล่าวสูงกว่าการเติบโตของอุตสาหกรรมที่เติบโตร้อยละ 32
โดยมีรายละเอียดดังนี้

-   กองทุนรวม จำนวน 31 กองทุน รวมมูลค่าทรัพย์สินสุทธิ 18,694.04 ล้านบาท
    เพิ่มขึ้นจากสิ้นปี 2549 จำนวน 6,780.21 ล้านบาท หรือเพิ่มขึ้นร้อยละ 56.91
    โดยจำแนกตามประเภทได้แก่

    -   กองทุนตราสารหนี้ : จำนวน 17 กองทุน มูลค่าทรัพย์สินสุทธิ 9,770.88 ล้านบาท
        เพิ่มขึ้นร้อยละ 16.04

    -   กองทุนตราสารทุน : จำนวน 1 กองทุน มูลค่าทรัพย์สินสุทธิ 637.17 ล้านบาท
        ลดลงร้อยละ 68.31

    -   กองทุนรวมหุ้นระยะยาว : จำนวน 2 กองทุน มูลค่าทรัพย์สินสุทธิ 401.58 ล้านบาท
        เพิ่มขึ้น ร้อยละ 79.59

    -   กองทุนรวมเพื่อการเลี้ยงชีพ : จำนวน 3 กองทุน มูลค่าทรัพย์สินสุทธิ 190.34 ล้านบาท
        เพิ่มขึ้น ร้อยละ 74.66

    -   กองทุนรวมที่ลงทุนในตราสารหนี้ต่างประเทศ (FIF) : ที่เปิดเสนอขายครั้งแรกในปี
        2550 จำนวน 4 กองทุน มูลค่าทรัพย์สินสุทธิ 5,625.77 ล้านบาท

    -   กองทุนรวมที่ลงทุนในตราสารทุนต่างประเทศ (FIF) : จำนวน 4 กองทุน
        มูลค่าทรัพย์สินสุทธิ 2,068.29 ล้านบาท เพิ่มขึ้นร้อยละ 80

-   กองทุนส่วนบุคคล มูลค่าทรัพย์สินสุทธิภายใต้การจัดการมีจำนวนรวม 3,590.22 ล้านบาท
    เพิ่มขึ้นจากสิ้นปี 2549 จำนวน 2,693.99 ล้านบาท หรือเพิ่มขึ้นร้อยละ 33.27
    โดยกองทุนส่วนบุคคลภายใต้การบริหารของบริษัทมีนโยบายการลงทุนหลากหลายทั้งตราสารหนี้
    และตราสารทุน ตามวัตถุประสงค์ของผู้ลงทุน โดยกองทุนส่วนใหญ่เน้นการลงทุนในหุ้นเป็นหลัก

สำหรับผลการดำเนินงานในปี 2550 บลจ.แอสเซท พลัส มีกำไรสุทธิ 30.11 ล้านบาท
โดยมีรายได้รวมทั้งสิ้น 124.69 ล้านบาท ซึ่งเป็นรายได้จากค่าธรรมเนียมการจัดการลงทุน
120.02 ล้านบาท และรายได้จากการลงทุน 4.26 ล้านบาท มีค่าใช้จ่ายรวมทั้งสิ้น 80.93
ล้านบาท โดยเป็นค่าใช้จ่ายธุรกิจการจัดการการลงทุน 9.20 ล้านบาท
และค่าใช้จ่ายในการดำเนินงาน 71.73 ล้านบาท

ในรอบปี 2550 บลจ.แอสเซท พลัส
เน้นการพัฒนาผลิตภัณฑ์เพื่อเป็นทางเลือกในการลงทุนและสร้างโอกาสของผลตอบแทนที่สูงขึ้นจากการลงทุนในต่างประเทศ
โดยได้เสนอขายกองทุนใหม่ จำนวน 8 กองทุน จำแนกตามประเภทการลงทุนได้ดังนี้

-   กองทุนรวมที่ลงทุนในต่างประเทศ : จำนวน 6 กองทุน
    โดยเป็นกองทุนตราสารหนี้ต่างประเทศ 4 กองทุน และกองทุนหุ้นต่างประเทศ (FIF) จำนวน
    2 กองทุน มูลค่าทรัพย์สินสุทธิรวม 6,769.10 ล้านบาท

-   กองทุนตราสารหนี้ในประเทศ : จำนวน 2 กองทุน มูลค่าทรัพย์สินสุทธิรวม 1,838.97
    ล้านบาท

นอกจากนี้ บลจ.แอสเซท พลัส
ได้ดำเนินการขอใบอนุญาตประกอบธุรกิจหลักทรัพย์ประเภทการเป็นผู้จัดการเงินทุนสัญญาซื้อขายล่วงหน้า
(Derivatives Fund) จากสำนักงานคณะกรรมการ ก.ล.ต. ซึ่งได้รับการพิจารณาอนุมัติ
และผ่านการตรวจสอบความพร้อมของระบบงานเป็นที่เรียบร้อยแล้ว เมื่อวันที่ 29 ตุลาคม 2550
โดยเริ่มเปิดให้บริการได้ในปี 2551 โดยใบอนุญาตดังกล่าวเปิดโอกาสให้ บลจ.แอสเซท พลัส
สามารถใช้เป็นเครื่องมือในการลงทุนที่สามารถจะนำไปใช้ในการบริหารความเสี่ยงได้มีประสิทธิภาพมากยิ่งขึ้น
และเพิ่มความยืดหยุ่นให้กับพอร์ตการลงทุนได้อีกด้วย

ธุรกิจของบริษัทร่วม

บริษัทซาโต้ ดริ้งส์ จำกัด ประกอบธุรกิจจำหน่ายไวน์ข้าวทั้งในประเทศและต่างประเทศ ซึ่งในปี
2550 ที่ผ่านมา บริษัทซาโต้ ดริ้งส์ จำกัด อยู่ในช่วงของการเข้าสู่ตลาดเครื่องดื่ม
และได้เริ่มส่งสินค้าออกไปจำหน่ายยังต่างประเทศเป็นครั้งแรก เมื่อเดือนพฤศจิกายน 2550
ขณะนี้อยู่ระหว่างการขยายตลาดไปยังต่างประเทศให้เพิ่มมากขึ้น

  (2) การตลาดและภาวะการแข่งขัน

(1) นโยบายและลักษณะการตลาดที่สำคัญ

กลยุทธ์การแข่งขัน

บริษัทยังคงมุ่งเน้นที่จะเป็นบริษัทหลักทรัพย์ชั้นนำที่ให้บริการที่มีคุณภาพและครบวงจร
เพื่อให้บริการแก่ลูกค้าในปัจจุบันและกลุ่มลูกค้าเป้าหมาย บริษัทได้พัฒนาระบบสารสนเทศ
บทวิเคราะห์หลักทรัพย์ที่มีคุณภาพและคุณภาพการบริการ
เพื่อเป็นเครื่องมือที่จะช่วยให้บริษัทสามารถแข่งขันในด้านการบริการและขยายส่วนแบ่งตลาดให้เพิ่มขึ้นอย่างต่อเนื่อง
ในขณะเดียวกันก็มุ่งเน้นเรื่องการพัฒนาความรู้ความเข้าใจในพัฒนาการใหม่ ๆ ทางการเงิน
ให้แก่ลูกค้าและพนักงาน รวมทั้งการปรับตัวให้ทันกับการเปลี่ยนแปลงและการแข่งขันที่มีขึ้น

ลักษณะลูกค้า

บริษัทให้บริการแก่ลูกค้าทั้งในประเทศและต่างประเทศ จำแนกตามบัญชีซื้อขายหลักทรัพย์ ณ วันที่ 31
ธันวาคม 2550 มีดังนี้

  --------------------- ---------------- ----------------- ----------------
  ประเภทลูกค้า            ในประเทศ         ต่างประเทศ         รวม

  บุคคลธรรมดา            38,489           1,827             40,316

  นิติบุคคล                1,124            73                1,197

  รวม จำนวนบัญชี          39,613           1,900             41,513
  --------------------- ---------------- ----------------- ----------------

(2) ภาวะการแข่งขัน

สรุปภาวะตลาดหลักทรัพย์ปี 2550

แม้มีหลายปัจจัยที่กดดันตลาด แต่ปรากฏว่าในปี 2550 ตลาดหุ้นไทยกลับให้ผลตอบแทนสูงถึง ร้อยละ
26 นับว่าเป็นผลตอบแทนที่สูงสุดในรอบ 4 ปี แต่เป็นที่สังเกตว่าดัชนีที่ให้ผลตอบแทนสูงสุด
กลับกระจุกตัวในหุ้นเกี่ยวข้องกับสินค้าโภคภัณฑ์คือ ปิโตรเคมี และพลังงาน ซึ่งให้ผลตอบแทนเฉลี่ย
ร้อยละ 60 รองลงมาเป็น กลุ่มบันเทิง และประกัน เป็นต้น
และในทางตรงกันข้ามกลุ่มที่ให้ผลตอบแทนติดลบมากสุด อยู่ในกลุ่มเหมืองแร่ รองลงมาคือ เกษตร
และวัสดุก่อสร้าง เป็นต้น

  -----------------------------------------------------------------------
  ผลตอบแทนตลาดย้อนหลัง 5 ปี

  []
  -----------------------------------------------------------------------

ที่มา : รวบรวมโดยฝ่ายวิจัย บมจ. หลักทรัพย์ เอเซีย พลัส

  ----------------------------------- -----------------------------------
  ผลตอบแทนตลาดปี 2550 สูงสุด 5 อันดับ      ผลตอบแทนตลาดปี 2550 ต่ำสุด 5 อันดับ

  []                                  []
  ----------------------------------- -----------------------------------

ที่มา : รวบรวมโดยฝ่ายวิจัย บมจ. หลักทรัพย์ เอเซีย พลัส

ความเชื่อมั่นของนักลงทุนต่างชาติต่อประเทศลดน้อยลง นับตั้งแต่เกิดเหตุการณ์รัฐประหารในปลายปี
2549 การประกาศใช้มาตรการสำรอง ร้อยละ 30 สำหรับเงินทุนไหลเข้าระยะสั้นจากต่างประเทศ
(ปัจจุบันยังคงมีผลบังคับใช้เฉพาะตลาดเงินเท่านั้น) เพื่อป้องกันการแข็งค่าของเงินบาทที่เร็วเกินไป
รวมถึงการที่คณะรัฐมนตรีในชุดรัฐบาลรักษาการได้เสนอให้มีการแก้ไข
พระราชบัญญัติการประกอบธุรกิจของคนต่างด้าว
ซึ่งเนื้อหาสาระสำคัญก็เพื่อต้องการกำจัดการถือหุ้นของนักลงทุนต่างชาติ
ที่ใช้นักลงทุนที่มีสัญญาติไทยเป็นตัวแทนในการเข้าถือหุ้นแทน (Nominee)

นอกจากนี้ ภาวะปัญหาฟองสบู่แตกของธุรกิจอสังหาริมทรัพย์ในสหรัฐอเมริกา
อันเนื่องมาจากราคาบ้านที่ปรับตัวสูงขึ้นอย่างรวดเร็ว บวกกับอัตราดอกเบี้ยที่ปรับตัวสูงขึ้นรวดเร็ว
ก่อให้เกิดปัญหาการผิดนัดชำระของลูกหนี้ในกลุ่มที่มีความน่าเชื่อถือต่ำ (Sub-prime Housing
Loans) ซึ่งสินเชื่อส่วนนี้ คิดเป็นประมาณร้อยละ 15 ของสินเชื่ออสังหาริมทรัพย์ในสหรัฐอเมริกา
(Mortgages Loans) ที่มีอยู่ทั้งหมดราว 10 ล้านล้านเหรียญสหรัฐ โดยในปี 2550
ปรากฏว่าลูกหนี้ส่วนนี้ได้เกิดผิดนัดชำระหนี้ประมาณ 2.7 แสนล้านเหรียญสหรัฐ
ซึ่งเป็นผลให้สถาบันการเงินในสหรัฐอเมริกาต้องตั้งสำรองหนี้ที่มีปัญหาดังกล่าว ตั้งแต่ไตรมาสที่ 3
และต่อเนื่องในไตรมาสที่ 4 ของปี 2550 โดยทั้ง 2 ไตรมาสรวมกันได้มีการตั้งสำรองฯ ไปแล้ว
1.33 แสนล้านเหรียญสหรัฐ (หรือคิดเป็นประมาณ ร้อยละ 47.6)
ส่งผลกระทบให้สถาบันการเงินในสหรัฐอเมริกาประสบปัญหาขาดทุน
รวมถึงกองทุนทั้งในและนอกสหรัฐอเมริกา ต้องรับรู้ผลขาดทุนจากการด้อยค่าของสินทรัพย์
หรือเงินลงทุนในตราสารหนี้ที่มีลูกหนี้ในกลุ่ม Sub-prime เป็นหลักทรัพย์ค้ำประกัน
ส่งผลกระทบต่อตลาดเงิน เนื่องจากความเชื่อถือลูกหนี้ลดลง การปล่อยหนี้ใหม่ยากลำบากขึ้น
ขณะที่ตลาดทุนต้องเผชิญกับการเพิ่มทุนของสถาบันการเงินในสหรัฐอเมริกา
ซึ่งในที่สุดก็จะส่งผลเชิงลบต่อเนื่องต่อตลาดเงิน และตลาดทุนโลก

ความชัดเจนของการกำหนดวันเลือกตั้งทั่วไปในวันที่ 23 ธันวาคม 2550
เป็นพัฒนาการของการเมืองไทยที่ก้าวสู่การปกครองระบอบประชาธิปไตยอีกครั้ง
หลังอยู่ภายใต้การปกครองของรัฐบาลรักษาการมานานกว่า 1 ปี
จึงดูเหมือนจะเป็นปัจจัยบวกประการเดียวที่กระตุ้นให้ตลาดหุ้นมีความคึกคักในช่วง 2-3
เดือนก่อนวันเลือกตั้งจริง

โดยสรุปทำให้มูลค่าการซื้อขายของตลาดเฉลี่ยวันละ 1.7 หมื่นล้านบาท เพิ่มขึ้นจากปี 2549
เล็กน้อยเพียงร้อยละ 10 แต่อย่างไรก็ตาม ปัญหา Sub-prime
เป็นสาเหตุหลักทำให้นักลงทุนต่างชาติ ทยอยขายสุทธิตลาดหุ้นไทยอย่างต่อเนื่อง
นับตั้งแต่เดือนสิงหาคมเป็นต้นมาจนถึงสิ้นปี 2550 แต่ตลอดปี 2550
พบว่านักลงทุนต่างชาติยังคงซื้อสุทธิ 5.5 หมื่นล้านบาท โดยนักลงทุนรายย่อยเป็นผู้ขายสุทธิ 5.7
หมื่นล้านบาท ขณะที่นักลงทุนสถาบันในประเทศ เป็นผู้ซื้อสุทธิ 2 พันล้านบาท

  -----------------------------------------------------------------------
  เหตุการณ์ที่สำคัญ ๆ ในปี 2549-2550

  []
  -----------------------------------------------------------------------

ที่มา : ฝ่ายวิจัย บมจ. หลักทรัพย์ เอเซีย พลัส

  -----------------------------------------------------------------------
  ยอดขายสุทธิของนักลงทุนต่างประเทศ เป็นรายไตรมาสย้อนหลัง 3 ปี

  []
  -----------------------------------------------------------------------

ที่มา : รวบรวมโดยฝ่ายวิจัย บมจ. หลักทรัพย์ เอเซีย พลัสP

ส่วนแบ่งการตลาดของบริษัทหลักทรัพย์จดทะเบียนยังลดลง

ในปี 2550 พบว่าบทบาทของลูกค้าสถาบันภายในประเทศมีทิศทางที่ดีขึ้น
เห็นได้จากสัดส่วนการซื้อขายที่เพิ่มขึ้นจาก ร้อยละ 11.6 ในปี 2549 เป็นร้อยละ 14.2
ของมูลค่าการซื้อขายรวม ขณะที่นักลงทุนต่างประเทศ มีสัดส่วนดังกล่าวลดลงเล็กน้อยเหลือ ร้อยละ
32.4 จาก ร้อยละ 33.7 ในปีที่ผ่านมา เช่นเดียวกับลูกค้ารายย่อยที่มีสัดส่วนลดลง ร้อยละ 1.4
เหลือร้อยละ 53.4 ทำให้ส่วนแบ่งการตลาดของบริษัทหลักทรัพย์จดทะเบียน (15 แห่ง)
ซึ่งมีฐานลูกค้ารายย่อยเป็นหลักปรับตัวลดลงเหลือ ร้อยละ 47.6 จาก ร้อยละ 50.2
โดยบริษัทหลักทรัพย์ เอเซีย พลัส จำกัด (มหาชน) มีส่วนแบ่งการตลาดเท่ากับ ร้อยละ 5.74
ลดลงจาก ร้อยละ 6.19 ในปี 2549 ที่ผ่านมา ครองอันดับ 2 จากบริษัทหลักทรัพย์ทั้งหมด 37
แห่งในปัจจุบัน

แนวโน้มตลาดหลักทรัพย์ปี 2551

ในปี 2551 ประเทศไทยกลับเข้าสู่การปกครองระบอบประชาธิปไตยอีกครั้ง
ภายใต้การนำของนายสมัคร สุนทรเวช นายกรัฐมนตรีคนที่ 25 ของประเทศไทย
ในช่วงแรกของการบริหารงาน คาดว่ารัฐบาลจะมีเวลาในการนำเสนอนโยบาย และ
มาตรการกระตุ้นเศรษฐกิจ โดยหากไม่พิจารณาจากปัจจัยต่างประเทศ วัฏจักรตลาดหลักทรัพย์ในปี
2551 น่าจะดูสดใส หากพิจารณาปัจจัยดังต่อไปนี้

  1. วัฏจักร การลงทุนโดยตรงกำลังจะเกิดขึ้น
  ภายใต้การใช้กำลังการผลิตของหลายอุตสาหกรรมที่เต็มที่แล้ว

  2. วัฏจักรอัตราดอกเบี้ยโลกขาลง ตามการลดอัตราดอกเบี้ยนโยบายของสหรัฐอเมริกา

  3. อัตราการเติบโตของกำไรสุทธิตลาดในปี 2551 จะกลับมาเติบโตสูงถึงร้อยละ 23
  เปรียบเทียบกับที่ติดลบ ร้อยละ 4 ในปี 2550

  4. อัตราส่วน ราคาหุ้นต่อกำไรสุทธิต่อหุ้น (PER) โดยเฉลี่ยของตลาดหุ้นไทยปัจจุบันอยู่ในระดับ
  10 เท่า เศษ ซึ่งนับว่าต่ำสุดในภูมิภาคนี้

ทั้งนี้ปัจจัยต่างประเทศเป็นปัจจัยที่ยังคงต้องติดตาม โดยเฉพาะความกังวลว่าลูกหนี้สินเชื่อในกลุ่ม
Sub-prime ก้อนใหม่จะผุดขึ้นมา เนื่องจากในระยะ 18 เดือนข้างหน้า จะมีลูกหนี้บางส่วนประมาณ
7 แสนล้านเหรียญสหรัฐ ถึงกำหนดจะต้องถูกปรับไปใช้อัตราดอกเบี้ยลอยตัว
ซึ่งเป็นอัตราที่สูงขึ้นจากเดิมที่คิดอัตราดอกเบี้ยคงที่
ในภาวะที่เศรษฐกิจของสหรัฐอเมริกาเข้าสู่สภาวะถดถอย ความมั่นคงด้านรายได้ลดลง
บวกกับภาระดอกเบี้ยจ่ายที่สูง ถือว่าเป็นปัจจัยเสี่ยงที่จะกดดันให้ลูกหนี้กลุ่มนี้ผิดชำระหนี้ได้
ซึ่งเป็นเหตุผลสำคัญที่ผลักดันให้ธนาคารกลางสหรัฐ มีความจำเป็นที่จะต้องลดอัตราดอกเบี้ยเร็ว
และแรง เพื่อลดภาระลูกหนี้ ทั้งนี้ฝ่ายวิจัยคาดว่าภายในสิ้นปี 2551 ธนาคารกลางสหรัฐ
น่าจะลดอัตราดอกเบี้ยนโยบายลงเหลือต่ำกว่าร้อยละ 2 อีกครั้ง นอกจากนี้ ปัญหาสินเชื่อที่มีปัญหา
จะกระทบไปยังสินเชื่อรายย่อย อื่น เช่น สินเชื่อบัตรเครดิต สินเชื่อการบริโภค เป็นต้น

ตัวแปรสำคัญที่บ่งบอกถึงจุดเปลี่ยนสำคัญ ที่จะมีอิทธิพลต่อตลาดเงิน และ ตลาดทุนโลก ก็คือ
ต้องติดตามกระแสเงินลงทุนไหลเข้าสู่ตลาดสหรัฐอเมริกาอีกครั้ง
เพื่อเข้าซื้อสินทรัพย์บ้านที่ถูกยึดเพื่อขายทอดตลาด
หลังจากที่สถาบันการเงินสหรัฐอเมริกาได้เร่งตั้งสำรองหนี้ Sub-prime
ที่มีปัญหาแล้วประมาณร้อยละ 47.62 ของหนี้ที่มีปัญหาการผิดชำระประมาณ 2.73
แสนล้านเหรียญสหรัฐ นอกจากนี้หากราคาอสังหาริมทรัพย์ในสหรัฐอเมริกาปรับตัวลดลงราว ร้อยละ
30 ใกล้เคียงกับวิกฤติการณ์ที่เคยเกิดขึ้นในอดีต น่าจะเป็นระดับที่จะดูด
ให้มีเม็ดเงินก้อนใหม่เข้ามาลงทุนอีกครั้ง และ ผลักดันให้ค่าเงินดอลลาร์แข็งแกร่งอีกครั้ง

ด้วยปัจจัยภายนอกที่มีอิทธิพลต่อตลาด และยังกดดันให้ดัชนีไทยผันผวนสูงมาก และจะสูงกว่าปีที่ผ่านมา
ฝ่ายวิจัยจึงกำหนดกรอบการเคลื่อนไหวของดัชนีตลอดปี 2551 โดย อิงค่า PER 9-12 เท่า จะอยู่ที่
669-892 จุด ภายใต้สมมติฐานกำไรสุทธิต่อหุ้นจะอยู่ที่ 74.29 บาท เพิ่มขึ้นร้อยละ 23
จากปีก่อนหน้า (อัตราแลกเปลี่ยนที่ 33 บาทต่อหนึ่งดอลลาร์สหรัฐ และราคาน้ำมันดิบดูไบ ที่ 70
เหรียญสหรัฐต่อบาร์เรล)

  -----------------------------------------------------------------------
  SET Index เทียบกับตลาดสำคัญของโลก

  []
  -----------------------------------------------------------------------

ที่มา : Bloomberg

ภาวะการซื้อขายของตลาดตราสารอนุพันธ์ (TFEX)

ปี 2550 สดใส และมีแนวโน้มเติบโตต่อเนื่องในปี 2551

หลังจากตลาดหลักทรัพย์ไทยเปิดให้บริการซื้อขายตราสารอนุพันธ์ครั้งแรก เมื่อวันที่ 28 เมษายน
2549 พบว่ามีการเติบโตอย่างก้าวกระโดด กล่าวคือ ณ สิ้นปี 2550 มีสัญญาคงค้าง (Open
interest) จำนวน 154,520 สัญญา ด้วยมูลค่าซื้อขายตลอดปี 2550 จำนวน 706,319 ล้านบาท
และตลอดปี 2550 มียอดซื้อขายทั้งสิ้น 1,236,884 สัญญา
นับว่าเพิ่มขึ้นอย่างมีนัยสำคัญเมื่อเทียบกับปี 2549 หากปรับตัวเลขในงวด 9 เดือนของปี 2549
ให้เป็นตัวเต็มปี (Annaulized) ประกอบฐานตัวเลขที่ต่ำมากในปี 2549
ทำให้อัตราการเติบโตเฉลี่ยสูง เมื่อเทียบกับค่าเฉลี่ยในปี 2549 ถึงร้อยละ 302, ร้อยละ 622
และ ร้อยละ 522 ตามลำดับ ทั้งนี้หากแบ่งตามประเภทของนักลงทุนพบว่า ผู้ที่มีบทบาทมากที่สุดคือ
ลูกค้ารายย่อย โดยมีส่วนแบ่งตลาด ร้อยละ 55 รองลงมา ได้แก่ สถาบันในประเทศ ร้อยละ 25
และสถาบันต่างประเทศ ร้อยละ 20

  -----------------------------------------------------------------------
  ธุรกรรมการซื้อขายในตลาดอนุพันธ์ปี 2549 และ 2550

  []
  -----------------------------------------------------------------------

ที่มา : รวบรวมโดยฝ่ายวิจัย บมจ. หลักทรัพย์ เอเซีย พลัส

สำหรับปี 2551 คาดหวังว่าตลาดการซื้อขายตราสารอนุพันธ์จะเติบโตอย่างต่อเนื่อง
จากภาวะตลาดหลักทรัพย์โดยรวมที่ยังมีความผันผวนสูง จากปัจจัยภายนอก
ขณะที่ตราสารอนุพันธ์เป็นเครื่องมือสำคัญประการหนึ่ง ที่จะช่วยป้องกันความเสี่ยงให้กับนักลงทุน
แต่เนื่องจากยังถือว่าเป็นเครื่องมือทางการเงินใหม่ ที่รู้จักและเข้าในกลุ่มลงทุนในวงจำกัด
คาดว่าหากเป็นที่รู้จักแพร่หลายในกลุ่มนักลงทุน
น่าจะผลักดันให้ปริมาณธุรกิจนี้มีแนวโน้มดีต่อเนื่องในอนาคต ทั้งนี้ล่าสุดพบว่ายอดการซื้อขายในเดือน
มกราคม 2551 มีสัญญาคงค้าง (Open Interest) จำนวน 16,953 สัญญา มูลค่าซื้อขาย
76,520 ล้านบาท ขณะที่ปริมาณซื้อขายทั้งสิ้น 129,087 สัญญา เมื่อเทียบกับเดือน มกราคม 2550
พบว่ามีการเติบโต ร้อยละ 218, ร้อยละ 210 และ ร้อยละ 277 ตามลำดับ

ภาพรวมธุรกิจวาณิชธนกิจปี 2550 และแนวโน้มปี 2551

สถานการณ์ธุรกิจวาณิชธนกิจ ในปี 2550 ถือว่าซบเซามาก
เห็นได้จากมูลค่าการระดมทุนที่อยู่ในระดับเพียง 1.7 หมื่นล้านบาท ลดลงถึง ร้อยละ 71 จากปี
2549 เนื่องจากสถานการณ์การเมืองที่ยังไม่มีรัฐบาลถาวร
รวมถึงภาวะเศรษฐกิจในประเทศที่ชะลอตัว
ทำให้การนำหุ้นเข้าจดทะเบียนในตลาดหลักทรัพย์แห่งประเทศไทยต้องล่าช้าออกไป
นอกจากนี้มูลค่าตลาดของหุ้นที่เข้าจดทะเบียน มีขนาดเล็กเมื่อเทียบกับปี 2549 ที่ผ่านมา
ซึ่งมีหุ้นขนาดใหญ่เข้าจดทะเบียนเช่น รัฐวิสาหกิจ เป็นต้น ประกอบกับมาตราการกันสำรอง 30%
มีผลทำให้ธุรกรรมตราสารหนี้ กองทุนอสังหาริมทรัพย์ ลดลงไปอย่างมาก

อย่างไรก็ตามสำหรับปี 2551 คาดว่าภาวะธุรกิจวาณิชธนกิจน่าจะดีขึ้น
เนื่องจากมีหุ้นขนาดใหญ่รอเข้าจดทะเบียนอยู่หลายบริษัท
โดยมีหลักทรัพย์ใหม่ขึ้นทะเบียนขอเข้าจดทะเบียนในตลาดหลักทรัพย์แห่งประเทศไทย ปี 2551
เพื่อให้ได้สิทธิประโยชน์ทางภาษีนิติบุคคลรวมกว่า 100 บริษัท
ซึ่งคาดว่าอาจจะสามารถแปลงเป็นบริษัทจดทะเบียน ได้กว่า 40 บริษัท ในปี 2551
ส่วนหุ้นรัฐวิสาหกิจคาดว่าคงไม่สามารถคาดหวังได้ในระยะสั้น
เนื่องจากความไม่พร้อมและแรงกดดันจากกลุ่มต่อต้าน

  -----------------------------------------------------------------------
  มูลค่าการระดมทุนของตลาดหลักทรัพย์แห่งประเทศไทย

  []
  -----------------------------------------------------------------------

ที่มา : ตลาดหลักทรัพย์แห่งประเทศไทย

ความเสี่ยงของธุรกิจหลักทรัพย์ 

การเปิดเสรีธุรกิจหลักทรัพย์ ถือว่าเป็นปัจจัยที่กดดันการเติบโตของธุรกิจอย่างมาก
โดยเฉพาะการกำหนดให้ค่านายหน้าซื้อขายหลักทรัพย์ ตั้งแต่ปี 2555 เป็นต้นไป
เป็นไปแบบต่อรองเสรี จากปัจจุบันที่กำหนดขั้นต่ำที่ ร้อยละ 0.25 ของมูลค่าการซื้อขาย และ
ภายในอีก 2 ปี ข้างหน้าคือตั้งแต่ปี 2553 เป็นต้นไป จะเริ่มมีการคิดค่านายหน้าแบบขั้นบันได
(Sliding scale) ซึ่งจะเริ่มส่งผลต่ออัตราการทำกำไรของบริษัทหลักทรัพย์อย่างชัดเจน
จากปัจจุบันที่มีการไหลของลูกค้าไปสู่การซื้อขายผ่านอินเตอร์เน็ต ซึ่งมีอัตราค่านายหน้าต่ำกว่าที่
ร้อยละ 0.15 ของมูลค่าการซื้อขาย

ทั้งนี้ทางรอดของผู้ประกอบการคือกระจายฐานรายได้ไปสู่ส่วนอื่นให้มากขึ้น เช่น
ธุรกิจตราสารอนุพันธ์ การสร้างพอร์ตลงทุนภายในบริษัทฯ
รวมถึงการทำธุรกิจบริหารสินทรัพย์ให้ลูกค้า
เพื่อเพิ่มรายได้ทดแทนรายได้จากธุรกิจนายหน้าซื้อขายหลักทรัพย์ที่ลดลง
เพราะไม่อาจคาดหวังมูลค่าการซื้อขายหลักทรัพย์ให้เพิ่มขึ้น
จนชดเชยอัตราค่านายหน้าที่ลดลงในอัตราสูงได้ เนื่องจากขนาดของมูลค่าตลาดยังทรงตัว
ขณะที่การเพิ่มหุ้นขนาดใหญ่ใหม่ๆ
เข้าจดทะเบียนในตลาดหลักทรัพย์แห่งประเทศไทยที่จะดึงดูดความสนใจของนักลงทุนยังไม่มีให้เห็น

นอกจากนี้การควบรวมกิจการน่าจะเริ่มเห็นมากขึ้น โดยเฉพาะบริษัทหลักทรัพย์ขนาดเล็ก
เพื่อลดต้นทุนการดำเนินงาน รวมถึงสร้างความแข็งแกร่ง หรือประสิทธิภาพ
จากการควบรวมกิจการเพื่อต่อสู้กับบริษัทขนาดใหญ่ ในการอยู่รอดต่อไป
หรืออีกทางเลือกหนึ่งอาจต้องหาพันธมิตรจากต่างชาติ เพื่อสร้างฐานลูกค้า
รวมถึงพัฒนาผลิตภัณฑ์ทางการเงินใหม่ๆ เพื่อให้แตกต่างจากคู่แข่งต่อไป

แนวโน้มธุรกิจการจัดการกองทุน

ในปี 2550 ธุรกิจกองทุนรวมขยายตัวร้อยละ 38.17 จาก 1,032,508.32ล้านบาท เป็น
1,426,626.92 ล้านบาท โดยเป็นผลจากการเพิ่มขึ้นของกองทุนรวมต่างประเทศ (FIF)
กองทุนตราสารหนี้ และกองทุนรวมตราสารทุน ที่ได้รับปัจจัยหนุนจากกองทุนรวมหุ้นระยะยาว (LTF)
และการปรับตัวเพิ่มขึ้นของดัชนีตลาดหลักทรัพย์

สำหรับแนวโน้มธุรกิจปี 2551
คาดว่าบรรยากาศการลงทุนจะยังมีผลกระทบจากปัจจัยภายในและปัจจัยภายนอกประเทศ ได้แก่
ทิศทางอัตราดอกเบี้ยในประเทศ
การฟื้นตัวของเศรษฐกิจและสถานการณ์การเมืองในประเทศภายหลังการเลือกตั้ง
ปัญหาซับไพร์มที่มีผลกระทบต่อสภาพคล่องในต่างประเทศ ความผันผวนจากภาวะเศรษฐกิจสหรัฐฯ
และการชะลอตัวของเศรษฐกิจโลก ตลอดจน ความกดดันจากราคาน้ำมันที่ปรับตัวเพิ่มขึ้น

อย่างไรก็ตาม ทิศทางของธุรกิจกองทุนรวมในปี 2551
คาดว่าจะยังคงขยายตัวจากปัจจัยสนับสนุนเรื่องพระราชบัญญัติสถาบันประกันเงินฝาก
ซึ่งเป็นนโยบายของภาครัฐในการนำระบบประกันเงินฝากแบบจำกัดวงเงินมาใช้ทดแทนระบบประกันเงินฝากทั้งจำนวนของภาครัฐในปัจจุบัน
เพื่อเพิ่มเสถียรภาพและความมั่นคงของระบบสถาบันการเงินให้แข็งแกร่งมากยิ่งขึ้น
โดยคาดว่าพระราชบัญญัติดังกล่าวจะสามารถประกาศใช้ได้ในปี 2551
ซึ่งจะส่งผลให้เงินออมที่ได้รับการคุ้มครองอยู่ในวงเงินที่จำกัด
และการเลือกธนาคารของผู้มีเงินออมในเรื่องฐานะความมั่นคงทางการเงิน
และอัตราดอกเบี้ยมีมากขึ้น รวมถึง การพิจารณาลงทุนในช่องทางอื่น ๆ
ของเงินฝากที่ไม่ได้รับการคุ้มครอง ทำให้จะมีเม็ดเงินไหลเข้าสู่กองทุนรวม
โดยเฉพาะกองทุนรวมที่มีลักษณะคล้ายเงินฝากมากขึ้น เช่น กองทุนรวมคุ้มครองเงินต้น
กองทุนรวมตลาดเงิน หรือกองทุนตราสารหนี้ เนื่องจากเป็นช่องทางการลงทุนที่ให้ผลตอบแทนที่ดีกว่า
เมื่อเปรียบเทียบกับระดับความเสี่ยงของเงินฝากที่จะใกล้เคียงกัน
โดยเฉพาะกองทุนตราสารหนี้ระยะสั้นที่มีรอบการลงทุน 3-6
เดือนที่จะได้รับการตอบรับที่ดีจากผู้ลงทุนในช่วงที่อัตราดอกเบี้ยอยู่ในช่วงขาขึ้น

นอกจากนี้ กองทุนอื่น ๆ ที่คาดว่าจะยังขยายตัว ได้แก่ กองทุนรวมที่ลงทุนในต่างประเทศ
ซึ่งได้รับผลดีจากแนวนโยบายของภาครัฐที่สนับสนุนให้มีการลงทุนในต่างประเทศต่อเนื่องจากปี 2550
และการขอวงเงินลงทุนในต่างประเทศของภาคเอกชนที่มีจำนวนมาก รวมถึง
แนวโน้มการเติบโตทางเศรษฐกิจของกลุ่มประเทศเกิดใหม่ที่ยังคงขยายตัว
โดยเฉพาะกลุ่มประเทศบริค ได้แก่ ประเทศบราซิล รัสเซีย อินเดีย และจีน
ที่เป็นประเทศผู้นำเศรษฐกิจตลาดเกิดใหม่
โดยคาดว่าจีดีพีของกลุ่มประเทศดังกล่าวน่าจะขยายตัวประมาณ 9%
จะเป็นปัจจัยผลักดันให้กองทุนรวมที่ลงทุนในต่างประเทศ (FIF) ยังคงขยายตัวต่อเนื่องจากปี 2550

กองทุนรวมหุ้นระยะยาวและกองทุนรวมเพื่อการเลี้ยงชีพ
ซึ่งเป็นกองทุนรวมที่ให้สิทธิในการลดหย่อนภาษี จะยังคงขยายตัวอย่างต่อเนื่อง
จากการที่กองทุนประเภทดังกล่าวเป็นที่รู้จักมากขึ้น
ประกอบกับการส่งเสริมการลงทุนของตลาดหลักทรัพย์โดยการจัดกิจกรรมการลงทุนอย่างต่อเนื่องเป็นประจำทุกปี

อย่างไรก็ตาม
ภาวะการแข่งขันในธุรกิจกองทุนรวมจะรุนแรงมากขึ้นจากการเพิ่มขึ้นของผู้ประกอบการรายใหม่
การรักษาฐานลูกค้า และการเพิ่มส่วนแบ่งการตลาดของผู้ประกอบการรายเก่า
โดยจะมีการแข่งขันในด้านการพัฒนาผลิตภัณฑ์ใหม่ ๆ เพื่อรองรับการไหลเข้าของเงินฝาก
และการแข่งขันด้านการตลาด การปรับลดค่าธรรมเนียมการจัดการ เป็นต้น

บลจ.แอสเซท พลัส เป็นบริษัทจัดการขนาดเล็กและเป็นบริษัทจัดการที่อยู่ในกลุ่มบริษัทจัดการใหม่
จะยังคงเน้นการดำเนินธุรกิจตามแนวนโยบายการดำเนินธุรกิจด้วยจรรยาบรรณอย่างสูง
โดยคำนึงถึงการรักษาผลประโยชน์ของลูกค้าเป็นสำคัญ และมุ่งพัฒนาผลิตภัณฑ์ทางการเงินใหม่ ๆ
เพื่อบริหารเงินลงทุนให้เกิดประโยชน์สูงสุด
และมีกองทุนหลากหลายในการเลือกลงทุนให้ลูกค้าได้มีการกระจายความเสี่ยงในการลงทุน
โดยเฉพาะในปี 2551 บลจ. แอสเซท พลัส
จะเน้นการออกกองทุนที่ลงทุนในต่างประเทศให้หลากหลายและครอบคลุมทั่วโลก
พร้อมทั้งจะเน้นให้ความรู้นักลงทุนเกี่ยวกับการลงทุนในต่างประเทศอย่างต่อเนื่อง
ทั้งในรูปแบบของการจัดสัมนา และการส่งข่าวสารเป็นประจำทุกเดือน
ตลอดจนการพัฒนาช่องทางการให้บริการอย่างต่อเนื่อง
เพื่อให้สามารถแข่งขันในธุรกิจได้ในระยะยาว

(3) การจัดหาผลิตภัณฑ์หรือบริการ

(ก) แหล่งที่มาของเงินทุน

ในปี 2550 บริษัทใช้แหล่งเงินทุนจากทั้งในส่วนของหนี้สินและส่วนของผู้ถือหุ้น
โดยบริษัทมียอดทรัพย์สินเป็นตั๋วสัญญาใช้เงิน ณ 31 ธันวาคม 2550 เป็นจำนวน 550 ล้านบาท
ซึ่งเป็นตั๋วสัญญาใช้เงินประเภทชำระคืนเมื่อทวงถามและคิดอัตราดอกเบี้ยเฉลี่ยต่อปีที่ ร้อยละ 3.18
อย่างไรก็ตาม
บริษัทยังมีวงเงินกู้ยืมเบิกเงินเกินบัญชีกับธนาคารพาณิชย์และวงเงินกู้ยืมระยะสั้นกับสถาบันการเงินที่เหลืออยู่อีกเป็นวงเงิน
1,085 ล้านบาท นอกจากนี้
บริษัทยังได้รับเงินจากการใช้สิทธิตามใบสำคัญแสดงสิทธิที่บริษัทเสนอขายให้กับพนักงานของบริษัทและบริษัทย่อย
และการใช้สิทธิตามใบสำคัญแสดงสิทธิที่ออกเสนอขายให้แก่ผู้ถือหุ้นของบริษัท
ในการซื้อหุ้นเพิ่มทุนของบริษัท รวมจำนวน 3.20 ล้านบาท ทำให้บริษัทมีสภาพคล่องสูง

(ข) การดำรงอัตราส่วนเงินกองทุนสภาพคล่องสุทธิ

บริษัทจะดำรงเงินกองทุนต่อสินทรัพย์สภาพคล่องสุทธิให้เป็นไปตามหลักเกณฑ์ที่กำหนดโดยสำนักงานคณะกรรมการ
ก.ล.ต. ในปี 2550 บริษัทมีเงินกองทุนสภาพคล่องสุทธิ ณ วันที่ 31 ธันวาคม 2550
บริษัทมีเงินกองทุนสภาพคล่องสุทธิเท่ากับ 2,833,797,034 บาท คิดเป็นร้อยละ 174.21
ของหนี้สินทั่วไป ซึ่งเพียงพอตามเกณฑ์การดำรงเงินกองทุนสภาพคล่องสุทธิที่สำนักงานคณะกรรมการ
ก.ล.ต. กำหนดไว้ คือไม่ต่ำกว่าร้อยละ 7 ของหนี้สินทั่วไป